CELEX: 62015CN0120
Language: sk
Date: 2015-03-09 00:00:00
Title: Vec C-120/15: Návrh na začatie prejudiciálneho konania, ktorý podal Krajský súd v Košiciach (Slovensko) 9. marca 2015 – Kovozber s. r. o./Daňový úrad Košice

29.6.2015   
            
            
               SK
            
            
               Úradný vestník Európskej únie
            
            
               C 213/14
            
         Návrh na začatie prejudiciálneho konania, ktorý podal Krajský súd v Košiciach (Slovensko) 9. marca 2015 – Kovozber s. r. o./Daňový úrad Košice
   (Vec C-120/15)
   (2015/C 213/22)
   Jazyk konania: slovenčina
   
      Vnútroštátny súd, ktorý podal návrh na začatie prejudiciálneho konania
   
   Krajský súd v Košiciach
   
      Účastníci konania pred vnútroštátnym súdom
   
   
      Žalobkyňa: Kovozber s. r. o.
   
      Žalovaný: Daňový úrad Košice
   
      Prejudiciálne otázky
   
   
               1.
            
            
               Má sa článok 183 prvý odsek Smernice 2006/112/ES, doplnenej Smernicou 2006/138/ES (1) vykladať tak, že bráni vnútroštátnej právnej úprave, ktorá pri určení podmienok pre vrátenie nadmerného odpočtu dane z pridanej hodnoty viaže priznanie úrokov z omeškania (oneskoreného vrátenia dane z pridanej hodnoty) až na uplynutie lehoty 10 dní od ukončenia daňovej kontroly na zistenie oprávnenosti nároku na vrátenie nadmerného odpočtu?
            
         
               2.
            
            
               Ak je odpoveď na prvú otázku kladná, prináleží vnútroštátnemu súdu, aby v prípade absencie vnútroštátnej právnej úpravy úrokov z omeškania po uplynutí 10 dní od ukončenia daňovej kontroly, stanovil primeraný právny režim úrokov vlastnou úvahou, na základe analógie iuris?
            
         
      (1)  Ú. v. EÚ L 384, 29.12.2006, s. 92.